b'\n_START_ARTICLE_\nLuzonstr\xc3\xa6det\n_START_PARAGRAPH_\nLuzonstr\xc3\xa6det (engelsk: Luzon Strait og filippinsk: Kipot ng Lukon) er et str\xc3\xa6de mellem Taiwan og Luzon-\xc3\xb8en der tilh\xc3\xb8rer Filippinerne. Str\xc3\xa6det forbinder dermed det Filippinske Hav med det Sydkinesiske Hav i det vestlige Stillehav._NEWLINE_Str\xc3\xa6det er ca. 250 km bredt og indeholder en r\xc3\xa6kke \xc3\xb8er som kan grupperes i to grupper: Batanes-\xc3\xb8erne i Batanes provinsen og Babuyan-\xc3\xb8erne i Cagayan provinsen, begge \xc3\xb8grupper tilh\xc3\xb8rer Filippinerne._NEWLINE_Str\xc3\xa6det er inddelt i flere render. Babuyan rende adskiller Luzon fra the Babuyan-\xc3\xb8erne, som er adskilt fra Batanes-\xc3\xb8erne af Balintang rende. Batanes er adskilt fra Taiwan af Bashi rende._NEWLINE_Det er et vigtigt str\xc3\xa6de for shipping og kommunikation. Mange skibe benytter ruten til vigtige \xc3\xb8stasiatiske havne. Mange s\xc3\xb8kabler f\xc3\xb8rer gennem Luzonstr\xc3\xa6det. Disse kabler overf\xc3\xb8rer data og telefoni mellem Kina, Hongkong, Taiwan, Japan og Sydkorea.\n_START_SECTION_\nHistorie\n_START_PARAGRAPH_\nLuzonstr\xc3\xa6det udgjorde en del af den japanske invasionsrute i december 1941. 8. december (samme dag som Angrebet p\xc3\xa5 Pearl Harbor), gik de i land p\xc3\xa5 Batanes. 10. december besatte de Camiguin-\xc3\xb8en som er en del af Babuyan-\xc3\xb8erne.'